CELEX: 32017D1245
Language: lv
Date: 2017-07-10 00:00:00
Title: Padomes Īstenošanas lēmums (KĀDP) 2017/1245 (2017. gada 10. jūlijs), ar ko īsteno Lēmumu 2013/255/KĀDP par ierobežojošiem pasākumiem pret Sīriju

11.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 178/13
            
         PADOMES ĪSTENOŠANAS LĒMUMS (KĀDP) 2017/1245
   (2017. gada 10. jūlijs),
   ar ko īsteno Lēmumu 2013/255/KĀDP par ierobežojošiem pasākumiem pret Sīriju
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 31. panta 2. punktu,
   ņemot vērā Padomes Lēmumu 2013/255/KĀDP (2013. gada 31. maijs) par ierobežojošiem pasākumiem pret Sīriju (1) un jo īpaši tā 30. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2013. gada 31. maijā pieņēma Lēmumu 2013/255/KĀDP par ierobežojošiem pasākumiem pret Sīriju.
            
         
               (2)
            
            
               Vienai personai vairs nevajadzētu būt iekļautai Lēmuma 2013/255/KĀDP I pielikumā ietvertajā to fizisko un juridisko personu, vienību vai struktūru sarakstā, uz kurām attiecina ierobežojošos pasākumus (“saraksts”).
            
         
               (3)
            
            
               Viena vienība būtu jāpievieno Lēmuma 2013/255/KĀDP I pielikumā ietvertajā vienību sarakstā.
            
         
               (4)
            
            
               Būtu jāatjaunina arī Lēmuma 2013/255/KĀDP I pielikumā izklāstītā informācija par vienu personu.
            
         
               (5)
            
            
               Tādēļ būtu attiecīgi jāgroza Lēmuma 2013/255/KĀDP I pielikums,
            
         IR PIEŅĒMUSI ŠO LĒMUMU.
   1. pants
   Lēmuma 2013/255/KĀDP I pielikumu groza tā, kā izklāstīts šā lēmuma pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
      Briselē, 2017. gada 10. jūlijā
      
         
            Padomes vārdā –
         
         
            priekšsēdētājs
         
         M. MAASIKAS
      
   
   
      (1)  OV L 147, 1.6.2013., 14. lpp.
   
   
      PIELIKUMS
      Lēmuma 2013/255/KĀDP I pielikumu groza šādi:
      
                  1)
               
               
                  A daļā (“Personas”) tiek svītrota šāda persona un ar to saistītais ieraksts:
                  
                              “202.
                           
                           
                              
                                 Ahmad Barqawi (jeb Ahmed Barqawi)”;
                           
                        
            
                  2)
               
               
                  A daļā (“Personas”) ierakstu par zemāk minēto personu aizstāj ar šādu:
                  
                               
                           
                           
                              Vārds, uzvārds
                           
                           
                              Identifikācijas informācija
                           
                           
                              Pamatojums
                           
                           
                              Sarakstā iekļaušanas datums
                           
                        
                              “203.
                           
                           
                              George Haswani
                              (jeb Heswani; Hasawani; Al Hasawani)
                           
                           
                              Adrese: Damascus province, Yabroud, Al Jalaa St, Sīrija
                           
                           
                              Svarīgs uzņēmējs, kas darbojas Sīrijā un kam ir intereses un/vai kas veic darbības inženierijas, būvniecības, naftas un gāzes nozarēs. Viņam ir intereses un/vai viņam ir būtiska ietekme vairākos uzņēmumos un vienībās Sīrijā, jo īpaši HESCO Engineering and Construction Company, kas ir liels inženierijas un būvniecības uzņēmums.
                           
                           
                              7.3.2015.”;
                           
                        
            
                  3)
               
               
                  B daļā (“Vienības”) pievieno ierakstu par šādu vienību:
                  
                               
                           
                           
                              Nosaukums
                           
                           
                              Identifikācijas informācija
                           
                           
                              Pamatojums
                           
                           
                              Sarakstā iekļaušanas datums
                           
                        
                              “71.
                           
                           
                              Abdulkarim Group
                              (jeb Al Karim for Trade and Industry/Al Karim Group)
                           
                           
                              5797 Damascus
                              
                              Sīrija
                           
                           
                              
                                 Abdulkarim Group ir starptautiski atzīts Sīrijas konglomerāts, kas ir saistīts ar Wael Abdulkarim, kurš ir iekļauts sarakstā kā svarīgs uzņēmējs, kas darbojas Sīrijā.
                           
                           
                              11.7.2017.”